EkBass/fiwiki-20250220-pages-articles huggingface dataset:
Magritte-museo

Magritte-museo () on Brysselissä sijaitseva taidemuseo, jossa on maailman suurin surrealistisen taiteilija René Magritten teosten kokoelma. Se kuuluu Belgian kuninkaallisiin taidemuseoihin.Musée Magritte Museum Visit Brussels, viitattu 27.10.2024 Magritte-museo avattiin vuonna 2009. Ensimmäisen vuoden aikana siellä kävi 500 000 vierailijaa. Museosta tulikin yksi Brysselin vierailluimmista.Magritte Museum Introducing Brussels, viitattu 27.10.2024 Siellä sijaitsevat 230–250 Magritten teosta ja tämän arkistot. Museossa on maalausten lisäksi piirroksia, veistoksia, esineitä, mainosjulisteita, nuotteja, valokuvia ja elokuvia. Magritte-museo toimii uusklassistisessa Hôtel Altenloh -rakennuksessa. Sen kokoelma on jaettu kolmeen kerrokseen, joista kukin on omistettu Magritten uran erillisille luoville kausille. == Lähteet == == Aiheesta muualla == * Viralliset sivut , , Luokka:Belgian taidemuseot Luokka:Brysselin rakennukset ja rakennelmat
Brysselin kaupunginmuseo

Brysselin kaupunginmuseo (, ) on Brysselin Grand-Placella sijaitseva museo, jossa esitellään Brysselin historiaa ja kehitystä. Kokoelmiin kuuluu muun muassa informaatiota, esineitä, maalauksia, veistoksia ja pienoisveistoksia.Museum of the City of Brussels Introducing Brussels, viitattu 27.10.2024 Brysselin kaupunginmuseo vihittiin käyttöön vuonna 1887. Se sijaitsee Maison du Roi -rakennuksessa, joka on alun perin vuodelta 1536. Rakennus vaurioitui pahoin Brysselin pommituksissa (1695), joiden jälkeen se kunnostettiin. Maison du Roi jälleenrakennettiin vuonna 1873. == Lähteet == == Aiheesta muualla == * Viralliset sivut Luokka:Belgian museot Luokka:Brysselin rakennukset ja rakennelmat Luokka:Kotiseutumuseot
Kristliga Folkhögskolan i Nykarleby

Kristliga Folkhögskolan i Nykarleby (lyh. KREDU, ) on Uudessakaarlepyyssä toimiva kristillinen kansanopisto. Kansanopisto järjestää koulutusohjelmia ja kursseja, jotka tukeva yleissivistystä ja kansainvälistä näkökulmaa. KREDU järjestää koulutusta yhteistyössä Kirkon ruotsinkielisen työn keskuksen ja Porvoon hiippakunnan tuomiokapitulin kanssa. Uudenkaarlepyyn kristillinen kansanopisto on perustettu 5. joulukuuta 1920. Koululla on alusta alkaen ollut sekä uskonnollista että yleissivistävää koulutusta. Vuonna 1950-luvulla koulussa oli kaksi opintolinjaa. Vuonna 1989 aloitettiin kieltenopetus pakolaisille, joka on kehittynyt kotouttamisohjelmaksi. Samana vuonna aloitettiin myös ensimmäinen lastenohjaajakoulutusohjelma sekä myöhemmin kirkkoherrojen koulutusohjelma. Vuodesta 2017 lähtien opiston ammatillisesta koulutuksesta on vastannut STEP-koulutus. == Lähteet == Luokka:Suomen kristilliset kansanopistot Luokka:Uudenkaarlepyyn oppilaitokset
Taneli Hämäläinen

Taneli Hämäläinen (s. 16. huhtikuuta 2001 Kuopio) on suomalainen jalkapalloilija. Pelipaikaltaan hän on puolustaja. Hämäläinen edustaa Veikkausliigassa pelaavaa kasvattajaseuraansa Kuopion Palloseuraa. Kuopion Palloseuran päävalmentaja Arne Erlandsen nosti nuorukaisen joulukuussa 2019 edustusjoukkueen harjoitusvahvuuteen. Pääsääntöisesti Hämäläinen pelasi yhteistyöseura KuFu98:n riveissä kakkosessa, sarjapelejä kertyi kaudella 2020 kaikkiaan 16 ja maaleja yksi. Ensimmäinen Veikkausliigaottelunsa Hämäläinen pelasi 24. huhtikuuta 2021 FC Interiä vastaan. Hän vakiinnutikin pian paikkansa KuPS:n nimekkäässä kokoonpanossa. Taneli on pelannut KuPS:ssa pienestä pitäen kaikki juniori-ikäluokat ja pelasi 2019 Tämän lisäksi hän pelasi KuPS:n A-nuorten SM-sarjajoukkueessa, joka voitti ikäluokan Suomen mestaruuden 2019 vakuuttavaan tyyliin. Hämäläinen on jatkanut esiintymistään KuPS:n Veikkausliigajoukkueessa syksyyn 2024 mennessä neljä kautta ja 76 ottelua tehden niissä neljä maalia. Taneli Hämäläinen on ollut mukana U17 ja U21-vuotiaiden maajoukkueissa kaikkiaan 15 ottelussa. == Saavutukset == * 3 Suomen cup-mestaruutta (2021, 2022 ja 2024) * Suomen mestaruus kaudella 2024 * 2 Suomen mestaruushopeaa 2022 ja 2023 * A-nuorten Suomen mestaruus 2019 == Lähteet == Luokka:Suomalaiset jalkapalloilijat Luokka:Jalkapallon Suomen mestarit Luokka:Jalkapallon Suomen Cupin mestarit Luokka:Vuonna 2001 syntyneet Luokka:Elävät henkilöt
Teplitsumabi

Teplitsumabi (C6462H9938N1738O2022S46) on CD3-ohjattu monoklonaalinen vasta- aine, joka viivyttää 3.vaiheen tyypin 1 diabeteksen puhkeamista potilailla, joilla on jo 2.vaiheen tyypin 1 diabetes. Yhdysvalloissa marraskuussa 2022 FDA hyväksyi teplitsumabin ensimmäiseksi lääkkeeksi, joka voi hidastaa tyypin 1 diabeteksen puhkeamista. Lääke annostellaan suonensisäisesti ja sen valmistaja on Provention Bio. Lääke estää haiman hyökkäyksen insuliinia tuottaviin beetasoluihin ohjelmoimalla immuunijärjestelmää uudelleen. Hoito voi hidastaa tyypin 1 diabeteksen kehittymistä riskiryhmissä keskimäärin kolmella vuodella. Yhdysvalloissa 14 päivän teplitsumabihoito maksaa 193 900 dollaria. == Lähteet == Luokka:Diabeteslääkkeet
Joslyn Luyeye-Lutumba

Joslyn Luyeye-Lutumba (s. 7. joulukuuta 2002 Helsinki) on suomalainen jalkapalloilija. Pelipaikaltaan hän on hyökkääjä. Luyeye-Lutumba edustaa Veikkausliigassa pelaavaa kasvattajaseuraansa Kuopion Palloseuraa. Helsingissä syntynyt Luyeye-Lutumba on kongolaista syntyperää. Juniorina hän pelasi HJK:n, KäPa:n ja FC Hongan riveissä. Aikuisten joukkuieissa debyytti tapahtui Hongan II-reservijoukkueessa 2020. Kaudella 2022 Luyeye-Lutumba siirtyi Mikkeliin solmittuaan sopimuksen Ykkösessä pelanneen MP:n kanssa. Hän jatkoi sopimustaan MP:n kanssa vielä kaudelle 2023. Luyeye-Lutumbasta tuli Veikkausliigapelaaja, kun hän solmi marraskuussa 2+1 -sopimuksen Kuopion Palloseuran (KuPS) kanssa. Ensiesiintyminen Veikkausliigassa tapahtui 6. huhtikuuta 2024 ottelussa HJK:ta vastaan. Joslyn Luyeye-Lutumban vanhemmat veljet Didis Lutumba-Pitah ja Fortuna Namputu ovat myös ammattijalkapalloilijoita. == Lähteet == Luokka:Suomalaiset jalkapalloilijat Luokka:Jalkapallon Suomen mestarit Luokka:Jalkapallon Suomen Cupin mestarit Luokka:Vuonna 2002 syntyneet Luokka:Elävät henkilöt
Jeløyn kirkko

Jeløyn kirkko () on Mossin kunnassa Norjassa sijaitseva kivinen pitkäkirkko vuodelta 1975. ==Kuvia== Interiør i Jeløy kirke.jpg|Alttari ==Lähteet== ==Aiheesta muualla== Luokka:Norjan kivikirkot Luokka:Moss
Ekholtin kirkko

Ekholtin kirkko () on Mossin kunnassa Norjassa sijaitseva tiilikirkko vuodelta 1980. ==Lähteet== ==Aiheesta muualla== Luokka:Norjan kivikirkot Luokka:Moss
Larkollenin kappeli

Larkollenin kappeli () on Mossin kunnassa Norjassa sijaitseva puukirkko vuodelta 1890. ==Lähteet== ==Aiheesta muualla== Luokka:Norjan puukirkot Luokka:Moss
Samuli Miettinen (jalkapalloilija)

Samuli Rasmus Miettinen (s. 16. kesäkuuta 2004 Kuopio) on suomalainen jalkapalloilija. Pelipaikaltaan hän on puolustaja. Hämäläinen edustaa Veikkausliigassa pelaavaa kasvattajaseuraansa Kuopion Palloseuraa. Samuli Miettinen pelasi Kuopion Palloseuran (KuPS) nuorten joukueissa. Hän debytoi Veikkausliigassa KuPS:n joukkueessa kaudella 2022. Saman vuonna hänet lainattiin italialaisseura UC Sampdorialle kaudeksi 2022–23, ja hän pelasi seuran akatemiajoukkueessa. Lainasopimuksen päätyttyä hän palasi KuPS:aan. Marraskuussa 2023 hän jatkoi sopimustaan ​​seuran kanssa vuoden 2025 loppuun asti. Samuli Miettinen on ollut mukana U18-, U19- ja U21-vuotiaiden maajoukkueissa kaikkiaan seitsemässä ottelussa. == Saavutukset == * Suomen cup-mestaruus 2024 * Suomen mestaruus kaudella 2024 == Lähteet == Luokka:Suomalaiset jalkapalloilijat Luokka:Jalkapallon Suomen mestarit Luokka:Jalkapallon Suomen Cupin mestarit Luokka:Vuonna 2004 syntyneet Luokka:Elävät henkilöt
Øverbygdin kirkko

Øverbygdin kirkko () on Målselvin kunnassa Norjassa sijaitseva puinen pitkäkirkko vuodelta 1867. ==Lähteet== ==Aiheesta muualla== Luokka:Norjan puukirkot Luokka:Målselv
Kirkenesmoenin kappeli

Kirkenesmoenin kappeli () on Målselvin kunnassa Norjassa sijaitseva puinen pitkäkirkko vuodelta 1977. ==Lähteet== ==Aiheesta muualla== Luokka:Norjan puukirkot Luokka:Målselv
Moseijan kirkko

Moseijan kirkko () on Moseijan kunnassa Norjassa sijaitseva betoninen pitkäkirkko vuodelta 1953. Sen edeltäjä tuhoutui toisessa maailmansodassa saksalaisten vetäytyessä Pohjois-Norjasta. ==Lähteet== ==Aiheesta muualla== Luokka:Norjan kivikirkot Luokka:Moseija
Ingøyn kirkko

Ingøyn kirkko () on Moseijan kunnassa Norjassa sijaitseva betoninen pitkäkirkko vuodelta 1957. Sen edeltäjä tuhoutui toisessa maailmansodassa saksalaisten vetäytyessä Pohjois-Norjasta. ==Lähteet== ==Aiheesta muualla== Luokka:Norjan kivikirkot Luokka:Moseija
Slottenin kirkko

Slottenin kirkko () on Moseijan kunnassa Norjassa sijaitseva puinen pitkäkirkko vuodelta 1963. ==Lähteet== ==Aiheesta muualla== Luokka:Norjan puukirkot Luokka:Moseija
Vito Palumbo

Vito Palumbo (s. 1972) on italialainen säveltäjä.Vito Palumbo – Woven Lights The Classical Source, viitattu 27.10.2024 Palumbo opiskeli Azio Corghin ja Luciano Berion johdolla. Hänen teoksiaan ovat esittäneet muiden muassa Lontoon, Helsingborgin ja Gävlen sinfoniaorkesterit, RAI:n kansallinen sinfoniaorkesteri, Camerata Bern sekä Patricia Kopatchinskaja. Palumbon tuotannon joukossa on suurimuotoisia orkesteriteoksia ja näyttämömusiikkia.Vito Palumbo BIS Records, viitattu 27.10.2024 Hänen musiikkinsa levytyksiä on julkaissut BIS Records. == Lähteet == Luokka:Italialaiset säveltäjät Luokka:Vuonna 1972 syntyneet Luokka:Elävät henkilöt
Högsäter

Högsäter on taajama Färgelandan kunnassa Länsi-Götanmaan läänissä Dalslandin historiallisessa maakunnassa Ruotsissa. Taajamassa oli 754 asukasta vuonna 2021. ==Tunnettuja henkilöitä== * Jan Ottosson (s. 1960), maastohiihtäjä ==Lähteet== ==Aiheesta muualla== Luokka:Färgelandan kunta Luokka:Ruotsin taajamat
Mockfjärd

Mockfjärd on taajama Gagnefin kunnassa Taalainmaan läänissä samannimisessä historiallisessa maakunnassa Ruotsissa. Taajamassa oli 2 031 asukasta vuonna 2021. ==Lähteet== ==Aiheesta muualla== Luokka:Gagnefin kunta Luokka:Ruotsin taajamat
LCC International University

LCC International University (aiemmin Lithuania Christian College) on Liettuan Klaipėdassa sijaitseva yksityinen yliopisto, joka perustettiin vuonna 1991. Yliopiston tavoitteena on olla amerikkalaistyylinen kristillinen yliopisto. Liettuan opetus- ja kulttuuriministeriö on LCC:n kumppani ja Liettuan valtio tunnustaa LCC:ssa suoritetut kandidaatin- ja maisterintutkinnot.https://lcc.lt/about-lcc LCC:n opintotarjonnassa on kuusi kandidaatintutkintoa (viestintä, englannin kieli ja kirjallisuus, psykologia, kansainvälinen liiketoiminta, kansainväliset suhteet sekä teologia) ja yksi maisterintutkinto (englannin opettaja).https://lcc.lt/ ==Lähteet== == Aiheesta muualla == * Yliopiston verkkosivut Luokka:Liettuan yliopistot Luokka:Klaipėda Luokka:Kristilliset oppilaitokset
Stina-Britta Melander

Stina-Britta Melander (12. kesäkuuta 1924 Tukholma – 12. marraskuuta 2010 Mockfjärd) oli ruotsalainen oopperalaulaja, äänialaltaan sopraano. Hän oli vuosina 1946–1949 kiinnitettynä Kuninkaalliseen oopperaan ja 1949–1957 Göteborgin Stora Teaterniin. Vuonna 1957 hän muutti Saksaan, missä hän esiintyi useissa kaupungeissa, muun muassa Berliinissä, Hampurissa ja Münchenissä. ==Lähteet== Luokka:Ruotsalaiset oopperalaulajat Luokka:Vuonna 1924 syntyneet Luokka:Vuonna 2010 kuolleet
Gagnef (taajama)

Gagnef on taajama Gagnefin kunnassa Taalainmaan läänissä samannimisessä historiallisessa maakunnassa Ruotsissa. Taajamassa oli 1 212 asukasta vuonna 2021. ==Lähteet== ==Aiheesta muualla== Luokka:Gagnefin kunta Luokka:Ruotsin taajamat
Kris Defoort

Kris Defoort (s. 30. marraskuuta 1959 Brugge) on belgialainen säveltäjä ja pianisti.Kris Defoort JazzInBelgium, viitattu 27.10.2024 Hän aloitti uransa yksinomaan jazziin keskittyneenä muusikkona, mutta laajensi sittemmin tyylivalikoimaansa.Defoort Kris (1959) Matrix New Music Centre, viitattu 27.10.2024 Hänen sävellystuotantoonsa kuuluu muun muassa jazzia, pianoteoksia, musiikkia jousikvartetille, orkesteriteoksia ja oopperoita. Defoort varttui musikaalisessa perheessä ja aloitti vanhan musiikin sekä nokkahuilunsoiton opinnot Antwerpenin kuninkaallisessa konservatoriossa vuonna 1978. Hänen opettajiinsa kuuluivat Koen Dieltiens, Baldrick Deerenberg ja Jos Van Immerseel. Defoort siirtyi vuonna 1982 Liègen kuninkaalliseen konservatorioon, jossa hän opiskeli nykymusiikkia ja jazzia. Hän sai opetusta Henri Pousseurilta, Frederic Rzewskilta, Garrett Listiltä, Dennis Luxionilta, Borah Bergmanilta ja Philippe Boesmansilta. Defoort voitti Diva Smiles -kvintettinsä kanssa Liègen provinssin jazzkilpailun. Kvintetti julkaisi samannimisen ensilevytyksensä vuonna 1986. Defoort asui kolmen vuoden ajan Yhdysvalloissa. Hän täydensi opintojaan Long Islandin yliopistossa (Brooklyn) Fred Herschin, David Bergerin, Paul Bleyn ja Reggie Workmanin johdolla. Defoort lähti myös maailmankiertueelle Lionel Hampton Big Bandin kanssa. Hänen muihin yhteistyökumppaneihinsa New Yorkissa kuuluivat Vincent Herring, Jack DeJohnette, Ron McClure, Barry Altschul, Adam Nussbaum, Michael Formanek ja Tito Puente. Palattuaan Belgiaan Defoort kiersi perustamiensa uusien kokoonpanojen kanssa. Kulttuurikeskus De Werf tilasi häneltä teoksen Variations on a Love Supreme (1995), jossa hän teki yhteistyötä Fabrizio Cassolin kanssa. Vuosina 1996–1997 Defoort teki yhden konserttikiertueen Lee Konitzin ja toisen Mark Turnerin kanssa. Defoort sai 1990-luvun loppupuolella Het Muziek Lodin taiteilijaresidenssin. Yhteistyöstä Het Muziek Lodin kanssa syntyi muun muassa Jan Vromanin tuottama näyttämöteos De Aftelling. Vuonna 1998 Defoort perusti suuren Dreamtime-kokoonpanon, joka toteutti hänen musiikkiteatterituotantonsa Passages. Sen koreografian teki Fatou Traoré. Defoortin ensimmäinen ooppera perustui Roddy Doylen romaaniin Nainen joka törmäili oviin ja kantaesitettiin vuonna 2001. Defoortin oopperoita on sittemmin esitetty eri puolilla Eurooppaa ja Japanissa. Defoort on lisäksi esiintynyt pianistina ja improvisoijana konserttipaikoissa ja festivaaleilla eri puolilla maailmaa. == Lähteet == Luokka:Belgialaiset säveltäjät Luokka:Belgialaiset pianistit Luokka:Jazzpianistit Luokka:Oopperasäveltäjät Luokka:Vuonna 1959 syntyneet Luokka:Elävät henkilöt
Djurmo

Djurmo on asuinalue ja entinen taajama Gagnefin kunnassa Taalainmaan läänissä samannimisessä historiallisessa maakunnassa Ruotsissa. Vuodesta 2015 Djurmo on laskettu osaksi Djuråsin taajamaa. ==Lähteet== ==Aiheesta muualla== Luokka:Gagnefin kunta
Rudolf Meidner

Rudolf Meidner (23. kesäkuuta 1914 – 8. joulukuuta 2005) oli saksalaissyntyinen ruotsalainen taloustieteilijä, joka työskenteli ammattiliittojen keskusjärjestö Landsorganisationenin palveluksessa ja tunnetaan Gösta Rehnin kanssa luomastaan Rehnin-Meidnerin mallista sekä ehdotuksestaan palkansaajarahastojen luomiseksi. Meidnerin mukaan solidaarinen palkkapolitiikka hyödytti menestyneimpiä yrityksiä, sillä palkkataso määräytyi kannattavuudeltaan heikompien alojen mukaan. Siksi näiden yritysten voittoja tulisi ohjata työntekijäpuolen omistamiin rahastoihin tuottamaan kollektiivista pääomaa. == Elämäkerta == Meidner syntyi 23. kesäkuuta 1914 Breslaussa, Sleesiassa Alfred Meidnerin ja Elise Bandmannin poikana. Hän pakeni Saksasta valtiopäivätalon palon jälkeen vuonna 1933. Hän oli taustaltaan juutalainen. Vuonna 1937 Meidner meni naimisiin Ella Jörgenssenin kanssa ja hänestä tuli Ruotsin kansalainen vuonna 1943.In Memory of Rudolf Meidner (1914–2005) Meidner toimi ekonomistina Ruotsin ammattiyhdistysten keskusliitossa. Hänet tunnetaan etenkin palkansaajarahastojen kehittäjänä 1970-luvulla. Hän opiskeli taloustieteilijä-nobelisti Gunnar Myrdalin johdolla ja väitteli filosofian tohtoriksi vuonna 1954 aiheenaan "Ruotsin työmarkkinat täydessä työssä". Ruotsin hallitus myönsi Meidnerille Illis quorum -mitalin vuonna 1997. Meidner kuoli 91-vuotiaana 8. joulukuuta 2005 Lidingössä. ==Lähteet== ==Aiheesta muualla== Luokka:Ruotsalaiset taloustieteilijät Luokka:Vuonna 1914 syntyneet Luokka:Vuonna 2005 kuolleet
Georgian parlamenttivaalit 2024

Georgian vuoden 2024 parlamenttivaalit pidettiin 26. lokakuuta ja niissä valittiin kaikki parlamentin 150 edustajaa seuraavaksi neljäksi vuodeksi. == Tausta ja vaalijärjestelmä == Vuoden 2024 vaalit olivat ensimmäinen kerta, kun vuonna 2017 hyväksyttyä vaalilakia sovellettiin. Sen nojalla kaikki parlamenttipaikat jaetaan täysin suhteellisella vaalitavalla. Lisäksi vaaleissa sovelletaan 5 % äänikynnystä, joka on ollut käytössä jo aikaisemmin. Parlamenttivaalien ehdokkaiden tulee olla väh. 25-vuotiaita Georgian kansalaisia, jotka ovat asuneet maassa riittävän kauan. == Kampanjointi == Georgialainen unelma uhkasi kieltävänsä liudan merkittäviä oppositiopuolueita. Kansainvälisten vaalitarkkailijoiden mukaan äänestäjiä peloteltiin mm. kaikkien sosiaalietuuksien lakkauttamisella, mikäli he eivät äänestä Georgialaista unelmaa. == Tulokset == Taulokossa vain ne puolueet, jotka saivat läpi ehdokkaitaan. Puolue Äänet Osuus (%) Paikat Georgialainen unelma 1 117 480 54,09 89 Muutoskoalitio 225 680 10,92 19 Yhtenäisyys 209 137 10,12 16 Vahva Georgia 181 424 8,78 14 Georgian vuoksi 160 354 7,76 12 Ääniä yhteensä 2 066 126 Rekisteröityneitä äänestäjiä 3 508 294 Lähde: Äänestysaktiivisuus oli 58,94 %. == Jälkipyykki == Etyjin kansainvälisten vaalitarkkailijoiden mukaan vaalit sujuivat hyvin niillä 96 prosentilla äänestyspaikoista, joissa tarkkailijat kävivät. Keskusvaalilautakunta julisti Georgialaisen unelman vaalien voittajaksi, mutta oppositio on kyseenalaistanut vaalien rehellisyyden ja tuloksen. Vaalituloksen tultua julki presidentti Salome Zurabišvili sanoi vaalituloksen olleen "täysin peukaloidut, täysi äänien ryöstö", minkä lisäksi hän sanoi Georgian joutuneen Venäjän vaalivaikuttamisen uhriksi. Zurabišvili kannusti georgialaisia osoittamaan mieltään vaalitulosta vastaan. Marraskuun lopulla Zurabišvili myös ilmoitti, ettei tunnusta parlamenttivaaleja ja aikovansa pysyä presidenttinä virkakautensa jälkeenkin, koska "lainvastainen hallitus ei voi valita uutta presidenttiä". Ulkovaltojen reaktioita: * : pääministeri Viktor Orbán onnitteli georgialaista virkaveljeään Irakli Kobakhidzea "ylivoimaisesta vaalivoitosta". Orbán vieraili Georgiassa henkilökohtaisesti 28. lokakuuta. *: presidentti İlham Əliyev onnitteli pääministeri Kobakhidzea. *: ulkoministeri Antony Blinken totesi, että vaikka vaalitarkkailijoiden mukaan vaalit sujuivatkin lähtökohtaisesti hyvin, on syytä pitää mielessä äänestyksessä ilmenneet epäsäännöllisyydet ja väkivalta. *: ulkoministeriö ilmaisi olevansa vakavasti huolissaan vaalien rehellisyydestä ja kehotti Georgian tutkimaan vaaleissa ilmenneitä rikkeitä. *: ulkoministeriön mukaan sekä kampanja-aikana että itse vaalipäivänä oli ilmennyt lukuisia ja systemaattisia rikkeitä. Tämän johdosta "Liettuan on vaikea tunnustaa näitä vaaleja vapaiksi ja rehellisiksi". * Euroopan parlamentti: 28. marraskuuta päivätyn lehdistötiedotteen mukaan Euroopan parlamentti vaatii uusia parlamenttivaaleja Georgiaan. == Lähteet == Luokka:Vuoden 2024 vaalit Luokka:Georgian vaalit
Taru Kumara-Moisio

Taru Kumara-Moisio (s. 1976) on suomalainen kirjailija ja teatteriohjaaja, koulutukseltaan filosofian lisensiaatti (kulttuuritieteet) ja äidinkielen ja kirjallisuuden opettaja. Hän on kirjoittanut teoksia niin lapsille, nuorille kuin aikuisillekin. Kumara-Moision nuortenromaanit edustavat tieteiskirjallisuuden hopepunk-genreä keskittyessään tulevaisuuden ongelmien ratkaisuun. Kumara-Moisiolta on julkaistu myös lyhytproosaa, jossa hän on käsitellyt muun muassa vuorovaikutusongelmia ja ihmisyyden rajoja. Novelleja on käännetty ruotsiksi, englanniksi ja espanjaksi. Kumara-Moisio vetää sanataidetyöpajoja sekä opetuksellisia liveroolipelejä. Kumara-Moisio kuuluu Pirkkalaiskirjailijoihin, Kirjailijaliittoon, Suomen lasten- ja nuortenkirjailijat ry:hyn, Suomen tieteis- ja fantasiakirjoittajiin sekä Osuuskummaan ja Tukkateatteriin, jonne hän on käsikirjoittanut ja ohjannut muun muassa näytelmän Maailmanlopun hyvä ihminen . Kumara-Moision kolmannen romaanin (Taniwha, 2019) englanninnos My Finnish Taniwha (Osuuskumma International, 2020) oli ehdolla Rosetta Awards -kilpailun pitkän muodon sarjassa 2021. Hän novellinsa on ollut ehdolla Atorox-palkinnon saajaksi vuosina 2017 ja 2015. Kumara-Moisio on voittanut toisen sijan Portti-lehden tieteis- ja fantasianovellikilpailussa vuonna 2013. == Teokset == * Maan vetovoima. Kemi: Atrain & Nord, 2014. ISBN 9789523150041 * Ihmisversoja. Kemi: Atrain & Nord, 2019. ISBN 9789523154377 * Taniwha. Tampere: Osuuskumma, 2019. ISBN 9789527215715 * My Finnish Taniwha (e-kirja). Kääntäjä Christina Saarinen. Tampere: Osuuskumma International, 2020. ISBN 9789527382103 * My Finnish Taniwha (painettu kirja). Tampere: Osuuskumma International, 2023. ISBN 9789527382479 * Taru Kumara-Moisio & Pulmu Kailamo: Tenho. Vantaa: Enostone, 2022. ISBN 9789527389843 * Taivaanjuuret. Kemi: Atrain & Nord, 2022. ISBN 9789523156432 * Koiranunta. Kirjoittaja: Taru Kumara-Moisio, kuvittaja: Kaisa-Tuulia Tuomi. Vantaa: Enostone, 2024. ISBN 9789523990661 == Lähteet == == Aiheesta muualla == * https://tarukumaramoisio.com/ Luokka:Suomalaiset kirjailijat Luokka:Suomalaiset teatteriohjaajat Luokka:Vuonna 1976 syntyneet Luokka:Elävät henkilöt
Fabian Hürzeler

Fabian Hürzeler (s. 26. helmikuuta 1993) on saksalainen jalkapallovalmentaja ja entinen keskuspuolustaja. Hän on toiminut Brighton & Hove Albionin päävalmentajana kesäkuusta 2024 lähtien. Hürzeler syntyi Houstonissa, Texasissa, mutta muutti vanhempiensa kanssa Saksaan jo kahden vuoden ikäisenä. Hänen isänsä on sveitsiläinen ja äiti saksalainen. Elokuussa 2024 Hürzeler valittiin Valioliigan kuukauden valmentajaksi kauden 2024–2025 ensimmäisten kierrosten jälkeen. == Lähteet == Luokka:Saksalaiset jalkapallovalmentajat Luokka:Vuonna 1993 syntyneet Luokka:Elävät henkilöt
Monika Sosnowska

Monika Sosnowska (s. 7. toukokuuta 1972 Ryki, Puola) on Varsovassa työskentelevä puolalainen kuvanveistäjä. Sosnowskan tuotantoon kuuluu suurikokoisia, usein paikkasidonnaisia installaatiota ja arkkitehtonisia veistoksia, joita hän valmistaa rakennusmateriaaleista, kuten betonista, putkista, teräspalkeista ja raudoitustangoista. == Taiteellinen työskentely == Tila ja arkkitehtuuri ovat keskeisiä kiinnostuksen kohteita Sosnowskan taiteellisessa työskentelyssä. Hänen psykologisesti jännitteiset teoksensa rakentuvat suhteessa olemassaoleviin arkkitehtonisiin rakenteisiin tai rakennettuihin ympäristöihin. Sosnowskan veistokset ovat muodoiltaan vääntyneitä tai vääristyneitä ja muistuttavat romahtaneita tai hajonneita rakenteita. Yhtenä lähtökohtana hänen teoksissaan on Itä-Euroopan maiden modernistinen arkkitehtuuri sekä puolalainen 1930-luvun konstruktivismi. Sosnowskan veistosten muotokieltä voikin lukea totalitarismin ajan utopioihin kohdistuvana kritiikkinä. Sosnowska opiskeli vuosina 1993–1998 Poznańin Kuvataideakatemian maalauslinjalla ja täydensi opintojaan vuonna 1999 Rijksakademie van beeldende kunstenissa Amsterdamissa. Viimeisinä opiskeluvuosinaan hän alkoi valmistaa teoksia, jotka leikittelivät kaksiulotteisen maalauksen ja kolmiulotteisen tilan rajapinnoilla, ja luopui lopulta maalauskankaasta kokonaan. Sosnowska on osallistunut useisiin merkittäviin kansainvälisiin nykytaiteen näyttelyihin, kuten Sharjah biennaaliin vuonna 2017 sekä Venetsian biennaaliin, jossa hän edusti Puolaa vuonna 2007. Sosnowskan yksityisnäyttelyitä on ollut esillä eri puolilla maailmaa, muun muassa EMMA - Espoon modernin taiteen museossa (2024), Paul Klee keskuksessa Berliinissä (2023), Porton nykytaiteen museossa (2015) ja New Yorkin Modernin taiteen museossa (2006). Vuonna 2003 Sosnowskalle myönnettiin Art Baselissa Bâloise-palkinto. ==Lähteet== Luokka:Puolalaiset kuvanveistäjät Luokka:Vuonna 1972 syntyneet Luokka:Elävät henkilöt
Cinquantenaire

Cinquantenaire () on puisto ja historiallinen kohde Brysselissä. Sen itäosassa sijaitsevat Belgian 50-vuotisen itsenäisyyden kunniaksi vuonna 1880 rakennetut palatsi ja keskuskaari (, ).Cinquantenaire Park Visit Brussels, viitattu 28.10.2024 Cinquantenaire Palace and Park Introducing Brussels, viitattu 28.10.2024 Parc du Cinquantenaire Lonely Planet, viitattu 28.10.2024 Cinquantenairen alue koostuu sekä ranskalaistyylisistä puutarha-alueista että historiallisista monumenteista, veistoksista ja museoista. Cinquantenairessa toimivat Autoworld, Musée royal de l’Armée ja Musée Art & Histoire. Siellä sijaitsee myös Victor Hortan suunnittelema Pavillon des Passions humaines. Brysselin suurmoskeija rakennettiin Cinquantenaireen alun perin vuoden 1897 Brysselin maailmannäyttelyä varten.Karim Fadoul, Infiltrations d’eau, humidité, chaudière et ascenseur en panne : la grande mosquée du Cinquantenaire tombe-t-elle en ruines ? RTBF 23.5.2023, viitattu 28.10.2024 == Lähteet == Luokka:Brysselin rakennukset ja rakennelmat Luokka:Puistot
Comme chez Soi

Comme chez Soi on Brysselissä Belgiassa sijaitseva ravintola.Comme chez Soi Michelin, viitattu 28.10.2024 Georges Cuvelier perusti Comme chez Soin vuonna 1926.INC talks to Michelin Star Chef, Lionel Rigolet Nutfruit, vitattu 28.10.2024 1930-luvulla ravintola siirtyi nykyiselle paikalleen Place Rouppella sijaitsevaan Art Nouveau -taloon. Ravintolan kehitykseen vaikutti huomattavasti Pierre Wynants. Comme chez Soin omistus siirtyi vuonna 2006 Wynantsilta Lionel Rigoletille ja tämän perheelle. Samana vuonna ravintola kuitenkin menetti yhden silloisesta kolmesta Michelin-tähdestään.Laurence Rigolet Les Grandes Tables du Monde, viitattu 28.10.2024 Ensimmäisen tähtensä se oli saanut vuonna 1953, toisensa vuonna 1966 ja kolmantensa vuonna 1979.Comme Chez Soi Brussels Guide, viitattu 28.10.2024 Vuonna 2022 Comme chez Soi menetti myös toisen tähden, ja sille jäi yksi Michelin-tähti.Lauren Walker, Michelin Guide 2022: 16 restaurants get their first star The Brussels Times 23.5.2022, viitattu 28.10.2024 == Lähteet == == Aiheesta muualla == * Viralliset sivut Luokka:Brysselin rakennukset ja rakennelmat Luokka:Ravintolat Luokka:Belgialainen keittiö
Schwules Museum

thumb|Schwules Museum Schwules Museum on vuonna 1985 perustettu seksuaali- ja sukupuolivähemmistöjen historiaa sekä kulttuuria tarkasteleva museo Berliinissä. Se sijaitsee Schönebergin sateenkaarialueeksi (Regenbogenkiez) kutsutussa osassa.Schwules Museum (Gay Museum) Visit Berlin, viitattu 28.10.2024 Schwules Museum koostuu neljästä näyttelyhuoneesta, kirjastosta ja arkistosta. Näyttelytiloissa on esillä muun muassa valokuvia, videoita, postikortteja, kirjeitä ja vaatekappaleita. Alusta lähtien museon tiloissa on asetettu näytteille myös kuratoitua taidetta. Lisäksi siellä järjestetään luentoja seksuaali- ja sukupuolivähemmistöjä koskevista aiheista. Museon kirjastossa on muun muassa vanhin säilynyt homoseksuaalisuutta käsittelevä kirja, joka on peräisin 1500-luvulta. Kirjaston kokoelmissa on kuitenkin myös nykyaikaisia lehtiä. Schwules Museumin perustamista ajoivat 1980-luvulla opiskelijat Andreas Sternweiler, Wolfgang Theis ja Manfred Baumgardt. Vuonna 1984 Berliinissä pidettiin ensimmäinen näyttely kaupungin homoseksuaalisten ihmisten elämästä vuosina 1850–1950. Vuonna 1985 seksuaali- ja sukupuolivähemmistöjä koskevia aiheita varten perustettiin erillinen museo AHA-Berlin-järjestön rakennukseen. Kirjaston ja arkiston kasvaessa museo vaihtoi sijaintiaan kahteen otteeseen. == Lähteet == Luokka:Berliinin museot Luokka:Seksuaali- ja sukupuolivähemmistöjen kulttuuri
Lapuan kristillinen opisto

Lapuan kristillinen opisto (aik. Karhunmäen kristillinen kansanopisto) on Lapualla toimiva kristillinen kansanopisto. Lapuan kristillinen opisto on ollut vuodesta 2017 lähtien osa STEP-koulutusta. Lapuan kristillinen opisto on perustettu adventtina 1914 ja se on Suomen ensimmäinen herännäisopisto. Kansanopiston perustamiseen vaikuttivat merkittävästi Wilhelmi Malmivaara ja Väinö Malmivaara. Opiston nimi muuttui Lapuan kristilliseksi opistoksi vuonna 2002. == Rehtorit == * 1914–1926: Väinö Malmivaara * 1926–1956: Jaakko Lammi * 1956–1957: Paavo Kuoppala * 1957–1971: Väinö Leskelä * 1971–1976: Esa Lipasti * 1976–1980: Sakari Takala * 1980–2013: Pentti Lemettinen * 2013–2016: Simo Ikola == Lähteet == Luokka:Suomen kristilliset kansanopistot Luokka:Lapuan oppilaitokset Luokka:Herännäisyys
Karstulan evankelinen opisto

Karstulan evankelinen opisto (lyh. KEO-Karstula) on kristillinen kansanopisto ja kurssikeskus Karstulassa. Opisto on erikoistunut kasvatus-, hoiva-, liikunta- ja hyvinvointi-, käsityö ja ilmastoalan opintoihin. Lisäksi oppilaitos tarjoaa suomen kielen opintoja maahanmuuttajille. Opisto aloitti toimintansa vuonna 1948. == Lähteet == Luokka:Suomen kristilliset kansanopistot Luokka:Karstula Luokka:Evankelisuus
Kauhajoen evankelinen opisto

Kauhajoen evankelinen opisto (lyh. KEO-Kauhajoki) oli Kauhajoella toiminut kristillinen kansanopisto. Opisto käytti markkinoinnissaan nimeä Kauhajoen opisto. Opisto perustettiin vuonna 1925 ja sitä hallinnoi Kauhajoen evankelisen opiston kannatusyhdistys. Opiston koulutustarjonta koostui opintolinjoista, kursseista ja avoimen yliopiston opinnoista. Opetuksen tavoitteena oli yleissivistyksen laajentaminen, ammattiin tai jatko-opintoihin valmentautuminen, taiteiden, ilmaisun ja luovuuden harjoittaminen opiskelijan persoonallisuutta kehittäen ja tukien internaattimuotoisessa opiskeluympäristössä. Kauhajoen opisto yhdistyi Etelä-Pohjanmaan Opistoon vuoden 2025 alussa, jolloin satavuotiaasta oppilaitoksesta tuli Etelä- Pohjanmaan Opiston Kauhajoen kampus. == Lähteet == == Aiheesta muualla == * Kauhajoen opiston nettisivut Luokka:Suomen kristilliset kansanopistot Luokka:Kauhajoen oppilaitokset Luokka:Evankelisuus
Groeningemuseum

Groeningemuseum on Bruggessa Belgiassa toimiva taidemuseo.Groeningemuseum Visit Bruges, viitattu 28.10.2024 Se tunnetaan kansainvälisesti varhaisen flaamilaisen koulukunnan maalausten kokoelmastaan. Nämä maalaukset ovat olleet tärkeässä osassa museon suosituimpiin kuuluneissa näyttelyissä.Till-Holger Borchert, Groeningemuseum Bruges Codart 2013, viitattu 28.10.2024 Groeningemuseumin kokoelmiin kuuluu renessanssin ja barokin aikakausien taiteen lisäksi muun muassa uusklassistisia ja ekspressionistisia teoksia. Groeningemuseum perustettiin Bruggen akatemian toiminnan yhteydessä 1700-luvun alkupuolelta asti harjoitetun taideteosten keräilyn pohjalta. Tunnettuihin Groeningemuseumissa säilytettyihin teoksiin lukeutuvat Jan van Eyckin Madonna met kanunnik Joris van der Paele ja Hans Memlingin Moreel-triptyykki. == Museossa edustettuja taiteilijoita == * Lucas Achtschellinck * Alexander Adriaenssen * Jacques de Arthois * Ambrosius Benson * Lancelot Blondeel * Hieronymus Bosch * Jan Baptist Bosschaert * Marcel Broodthaers * Pieter Brueghel nuorempi * Jean Brusselmans * Emile Claus * Paul de Cock * Gerard David * Paul Delvaux * Joseph-François Ducq * Jean-Bernard Duvivier * Jan van Eyck * Jan Garemijn * Hugo van der Goes * Jan Hals * Jan van den Hoecke * Edmond Van Hove * Raoul De Keyser * Fernand Khnopff * François Kinson * Peter Lely * René Magritte * Hans Memling * Hendrik van Minderhout * Frans Cuyck van Myerop * Joseph Denis Odevaere * Jacob van Oost * Constant Permeke * Frans Pourbus nuorempi * Frans Pourbus vanhempi * Erasmus Quellinus * Roger Raveel * Gustave De Smet * Joseph-Benoît Suvée * Georges Vantongerloo * Gaspar Peeter Verbruggen * Matthias De Visch * Gustave Van de Woestijne * Artus Wolffort Groeningemuseum Musea Brugge, viitattu 28.10.2024 == Lähteet == Luokka:Belgian taidemuseot
Nicolaes Maes

Nicolaes Maes (1634 Dordrecht – 1693) oli alankomaalainen taidemaalari.Nicolaes Maes The National Gallery, viitattu 28.10.2024 Maes oli Rembrandtin oppilaana Amsterdamissa todennäköisesti noin vuodesta 1650 lähtien. Noin vuosina 1654–1673 hän asui Dordrechtissä, minkä jälkeen hän palasi Amsterdamiin. Maes saavutti eläessään suurimman menestyksensä muotokuvillaan.Nicolaes Maes Mauritshuis, viitattu 28.10.2024 Hän aloitti muotokuvien maalaamisen vuoden 1656 paikkeilla ja erikoistui vuodesta 1660 lähtien pieniin muotokuviin. Hän teki myös aiheiltaan uskonnollisia teoksia, joissa ilmeni Rembrandtin vaikutus. Maesin kuvaukset arkisesta elämänmenosta innoittivat Pieter de Hoochia ja Johannes Vermeeriä. == Lähteet == Luokka:Alankomaalaiset taidemaalarit Luokka:Vuonna 1634 syntyneet Luokka:Vuonna 1693 kuolleet
Dordrechtin museo

Dordrechtin museo () on Dordrechtin kaupungissa Alankomaissa sijaitseva taidemuseo. Se perustettiin vuonna 1842. Museon kokoelma ulottuu 1500-luvun taiteesta nykyaikaisiin teoksiin.Dordrechts Museum Museum.nl, viitattu 28.10.2024 Dordrechtin museossa on maailman suurin Ary Schefferin taiteen kokoelma. Muita museon kokoelmissa edustettuja taiteilijoita ovat muiden muassa Aelbert Cuyp, Ferdinand Bol, Jan Toorop, Pyke Koch, Karel Appel ja Armando. == Lähteet == == Aiheesta muualla == * Viralliset sivut Luokka:Alankomaiden taidemuseot
Edward Emil Fredrik Cedercreutz

Edward (Edvard) Emil Fredrik Cedercreutz (3. elokuuta 1874 Espoo – 15. toukokuuta 1930 Helsinki) oli suomalainen vapaaherra, insinööri ja yritysjohtaja. Cedercreutzin vanhemmat olivat tilanomistaja Axel Fredrik Nikolaus Cedercreutz ja Johanna Lovisa Mariana Björkenheim. Hänen puolisonsa vuodesta 1911 oli Marta Lilian Rosenbröijer, Karl Hjalmar Rosenbröijerin tytär. Cedercreutz tuli ylioppilaaksi 1892 ja valmistui insinööriksi Polyteknillisestä opistosta 1896. Hän jatkoi opintojaan Darmstadtssa ja Zürichissä 1896–1897. Cedercreutz oli Hämekosken insinööri 1898–1900, Planiawerken pääkemisti Racibórzissa Sleesiassa 1900–1904, Suomen sahanomistajain paloapuyhtiön tarkastaja 1905, A. Ahlström Osakeyhtiön Varkauden rautatehtaan isännöitsijä 1919–1924 ja Högforsin Tehtaan toimitusjohtaja 1924–1929.<ref name="US> (ei-vapaa) == Lähteet == Luokka:Suomalaiset aateliset Luokka:Suomalaiset insinöörit Luokka:Suomalaiset yritysjohtajat Luokka:Vuonna 1874 syntyneet Luokka:Vuonna 1930 kuolleet
GDDR SDRAM

GDDR SDRAM on JEDECin standardoima SGRAM-muistityyppi, joka on tarkoitettu grafiikkaa käsitteleviin laitteisiin. Kaikkia GDDR-muistiin liittyviä ominaisuuksia ei ole standardoitu, vaan ne on jätetty valinnaisiksi ja siten eroavat eri valmistajien välillä. Eräät ajoitukseen ja kapasitanssiin liittyvät ominaisuudet eivät ole standardoituja. Muistista käytettiin nimitystä DDR SGRAM kun ensimmäiset piirit julkaistiin vuonna 1998. GDDR on korvannut aiempia muistityyppejä kuten VRAM ja WRAM. GDDR-standardit perustuvat DDR SDRAM -standardille. GDDR ja DDR voidaan luokitella eri tekniikoiksi. GDDR on pääasiassa optimoitu suuremmalle kaistanleveydelle, kun DDR priorisoi alhaista latenssia. GDDR-standardista on useita versiota: GDDR5, GDDR6 ja GDDR7 ovat uusimmat versiot. == Katso myös == * DDR SDRAM == Lähteet == Luokka:Muistit
Alex Laferriere

Alex Laferriere (s. 28. lokakuuta 2001 New Jersey, Yhdysvallat) on yhdysvaltalainen jääkiekkoilija, joka pelaa NHL-seura LA Kingsin organisaatiossa. Hän on pelipaikaltaan oikea laitahyökkääjä. == Lähteet == Luokka:Yhdysvaltalaiset jääkiekkoilijat Luokka:Los Angeles Kingsin varaamat pelaajat Luokka:Vuonna 2001 syntyneet Luokka:Elävät henkilöt
Lassi Ahlvik

Lassi Ahlvik on suomalainen ympäristötaloustieteilijä ja professori. Hän tutkii ilmastopolitiikan suunnittelua, taloudellisia ohjauskeinoja ja ilmastopolitiikan vaikutuksia yrityksiin ja markkinoihin. Hän väitteli vuonna 2016 Aalto-yliopiston kauppakorkeakoulusta ja työskenteli sen jälkeen Norjan kauppakorkeakoulussa Bergenissä ennen kuin aloitti työnsä Helsingissä. Ahlvik työskentelee ympäristöekonomian professorina Helsingin yliopiston maatalous- metsätieteellisen tiedekunnan taloustieteen osastolla ja Helsinki GSE:ssä. Ahlvik on Suomen ilmastopaneelinIlmastopaneelin verkkosivut jäsen kaudella 2024–2027 ja Datahuoneen energia- ja ympäristöryhmän jäsen. == Lähteet == == Aiheesta muualla == * Lassi Ahlvik Helsingin yliopiston tutkimusportaalissa * Kotisivut Luokka:Ympäristötiede Luokka:Suomalaiset professorit Luokka:Elävät henkilöt Luokka:Syntymävuosi puuttuu
Rengas-online

Rengas-online.com on Delticom AG suomalaisille suunnattu verkkorengaskauppa. Delticom puolestaan on Euroopan johtava verkkorengaskauppias, ja sen pääkonttori sijaitsee Hannoverissa, Saksassa. Rengas-online.com on yksi Delticom AG omistamista 42 rengaskaupasta Euroopassa. Verkkokauppa avattiin vuonna 2005, ja se on Delticom AG saksalaisen ReifenDirekt.de-verkkokaupan suomalainen vastine. Rengas-online.com on erikoistunut tarjoamaan renkaita monenlaisiin ajoneuvoihin, kuten henkilöautoihin, moottoripyöriin, kuorma- autoihin, kevyisiin hyötyajoneuvoihin, maasto- ja 4x4-ajoneuvoihin, rekkoihin, sähköautoihin sekä linja-autoihin. Renkaitten lisäksi kauppa tarjoaa myös alumiini- ja teräsvanteita sekä pyörä- ja rengaspaketteja. Lisäksi Rengas- online.com toimittaa erikoisrenkaita klassikko- ja kilpa-autoihin. Laajasta valikoimasta löytyy yli 100 rengasmerkkiä ja yli 25 000 rengasmallia. Rengas- online.com tekee yhteistyötä yli 520 ammattitaitoisen partnerihuollon kanssa ympäri Suomea, mahdollistaen renkaiden toimituksen suoraan asennuspaikkaan. Vuonna 2023 Rengas-online.com ilmoitti 8,7 miljoonan dollarin liikevaihdosta. == Projektit == Rengas-online.com/Delticom tunnetaan ainutlaatuisten markkinointiprojektien järjestämisestä. Vuonna 2015 Delticom järjesti yhdessä Continentalin kanssa viiden päivän maastoautosafarin Namibiassa. Osallistujat, jotka voittivat kokemuksen verkkokaupan järjestämässä kilpailussa, lähtivät matkalle Frankfurtin lentokentältä. Kiertue kattoi monenlaisia maisemia, kuten aavikoita, steppoja ja hiekkadyynejä, tarjoten erilaisia haasteita maastorenkaille. == Lähteet == == Aiheesta muualla == * Delticom * Rengas- online.com Luokka:Saksalaiset verkkokaupat
Meri Luttinen

Meri Luttinen (s. 1987) on suomalainen kirjailija. Hänen vuonna 2020 ilmestynyt esikoisteoksensa, fantasiaromaani Myrskynsilmä, voitti Topelius- palkinnon ja oli ehdolla sekä lasten- ja nuortenkirjallisuuden Finlandia- palkinnon että Kuvastaja-palkinnon saajaksi. == Teokset == * == Lähteet == Luokka:Vuonna 1987 syntyneet Luokka:Elävät henkilöt Luokka:Suomalaiset fantasiakirjailijat Luokka:Nuortenkirjailijat
Kirchberg ob der Donau

Kirchberg ob der Donau on kunta Pohjois-Itävallassa. Kunnan pormestari Franz Hofer ammuttiin 28. lokakuuta 2024. Hänet löydettiin kuolleena niityltä.Riikka Kajander, Itävallassa ammuskelu, pormestari löytyi kuolleena, Yle.fi, uutiset 28.10.2024, viitattu 28.10.2024 Syyksi oletetaan riitoja metsästysoikeuksissa. Ampuja on tiedossa. ==Lähteet== Luokka:Itävallan kunnat
Sobekemsaf I

Sobekemsaf I oli 17. dynastiaan kuulunut faarao, joka hallitsi Thebassa noin 1616–1597 eaa. tai 1619–1603 eaa.Hänen valtaistuinimensä oli Sekhem Ra wadj khau "Mahtava on Ran ulkoinen kukoistus".Torinon papyruksen mukaan hän hallitsi 16 vuotta. Hän oli myöhemmän faaraon Sobekemsaf II:n isä. Sobekemsaf I rakennutti useita muistomerkkejä ja rakennuksia Theban alueelle, Abydokseen sekä Elefantinen saarelle. Hänet on kuvattu useissa reliefeissä. Faarao haudattiin Dra Abu el-Nagaan. Hauta on sittemmin ryöstetty. == Lähteet == Luokka:Egyptin faaraot Luokka:Ennen ajanlaskun alkua syntyneet Luokka:Ennen ajanlaskun alkua kuolleet
Willy Busch

Wilhem ”Willy” Busch (4. tammikuuta 1907 Duisburg, Nordrhein-Westfalen, Saksa – 30. marraskuuta 1981) oli saksalainen jalkapalloilija, pelipaikaltaan keskuspuolustaja. Busch edusti koko 21-vuotisen ammattilaisuransa ajan TuS Duisburgia. Hän liittyi Saksan A-maajoukkueeseen lokakuussa 1933 ja pelasi joukkueessa 13 ottelua. Hän kuului joukkueen kokoonpanoon vuoden 1934 maailmanmestaruuskilpailuissa ja pelasi kolmessa ottelussa täydet minuutit. == Lähteet == Luokka:Saksalaiset jalkapalloilijat Luokka:Vuonna 1907 syntyneet Luokka:Vuonna 1981 kuolleet
Hans Schwartz

Hans Schwartz (1. toukokuuta 1913 Hampuri, Saksa – 31. toukokuuta 1991) oli saksalainen jalkapalloilija, pelipaikaltaan vasen laitapuolustaja. Schwartz edusti koko 16-vuotisen ammattilaisuransa SC Victoriaa, ensin sen alle 19-vuotiaiden joukkueessa ja myöhemmin ammattilaisjoukkueessa. Hän pelasi urallaan yhteensä 16 liigaottelua. Hän liittyi Saksan A-maajoukkueeseen toukokuussa 1934 ja hän pelasi joukkueessa kaksi ottelua. Hän kuului joukkueen kokoonpanoon vuoden 1934 maailmanmestaruuskilpailuissa ja pelasi yhdessä ottelussa täydet minuutit. == Lähteet == Luokka:Saksalaiset jalkapalloilijat Luokka:Vuonna 1913 syntyneet Luokka:Vuonna 1991 kuolleet
Rudolf Gramlich

Rudolf ”Rudi” Gramlich (6. kesäkuuta 1908 Frankfurt am Main, Hessen, Saksa – 14. maaliskuuta 1988) oli saksalainen jalkapalloilija, pelipaikaltaan hyökkäävä keskikenttäpelaaja. Gramlich edusti koko kymmenvuotisen ammattilaisuransa Eintracht Frankfurtia. Hän liittyi Saksan A-maajoukkueeseen syyskuussa 1931 ja pelasi joukkueessa 22 ottelua. Hän pelasi sekä vuoden vuoden 1934 maailmanmestaruuskilpailuissa että kapteenina kesäolympialaisissa 1936, molemmissa yhdessä ottelussa täydet minuutit. Gramlich työskenteli vuodesta 1936 Schutzstaffelille ja myöhemmin myös Eintrachtin puheenjohtajana. Hänet pidätettiin toisen maailmansodan jälkeen yhdysvaltalaisten toimesta epäiltynä sotarikoksista mutta vapautettiin vuonna 1947. == Lähteet == Luokka:Saksalaiset jalkapalloilijat Luokka:Vuonna 1908 syntyneet Luokka:Vuonna 1988 kuolleet
Paul Zielinski

Paul Zielinski (20. marraskuuta 1911 Duisburg, Ruhrin alue, Nordrhein- Westfalen, Saksa – 20. helmikuuta 1966) oli saksalainen jalkapalloilija, pelipaikaltaan vasen keskikenttäpelaaja. Hän toimi myös valmentajana. Zielinski edusti pelaajan muun muassa joukkueita Union Hamborn ja LSV Markersdorf. Hän liittyi Saksan A-maajoukkueeseen toukokuussa 1934 ja pelasi joukkueessa 15 ottelua. Hän kuului joukkueen kokoonpanoon vuoden 1934 maailmanmestaruuskilpailuissa ja pelasi neljässä ottelussa täydet minuutit. == Lähteet == Luokka:Saksalaiset jalkapalloilijat Luokka:Saksalaiset jalkapallovalmentajat Luokka:Vuonna 1911 syntyneet Luokka:Vuonna 1966 kuolleet
Welado

Welado Group Oy on suomalaisomisteinen konserni, joka tarjoaa asiakkailleen rakennuttamiseen liittyviä konsulttipalveluita. Suomessa toimivat yritykset Welado Oy ja Welado Design Oy, Ruotsissa STHK Ab. Welado tarjoaa rakennuttamisen asiantuntijapalveluita rata-, tie-, infra-, kiinteistö-, teollisuus- ja energiahankkeisiin. Projektijohtamisen ja valvonnan lisäksi palveluvalikoimassa on asiantuntijapalveluita muun muassa hankeviestintään, vastuullisuuteen, ympäristöön, turvallisuuteen ja riskienhallintaan. Welado Design on suunnittelualan yritys, jonka suunnittelijat toimivat rata-, infra- ja energiahankkeissa. Welado Designin vihreän siirtymän tiimi toimii energiahankkeissa YVA-tehtävissä eli ympäristövaikutusten arvioinneissa ja ympäristöselvityksissä esimerkiksi tuulivoima-, aurinkovoima ja biokaasuhankkeissa. STHK Ab on Ruotsissa toimiva rautateiden digitalisointiin erikoistunut konsultointiyritys, jonka erityisosaamista on ERTMS eli European Rail Traffic Management System. == Lähteet == Luokka:Suomalaiset konsultointiyhtiöt
06/05

06/05 on Theo van Goghin viimeiseksi jäänyt elokuva. Se julkaistiin vuonna 2004.06/05 International Film Festival Rotterdam, viitattu 28.10.2024 Elokuva esittää puoliksi fiktiivisen kuvauksen kiistellyn poliitikko Pim Fortuynin murhasta. 06/05 on tyylillisesti yhdistelmä dokumentaarista kuvausta ja poliittista trilleriä.06/05, The Sixth of May Karlovy Vary International Film Festival, viitattu 28.10.2024 Theo van Gogh joutui itsekin henkirikoksen uhriksi ollessaan matkalla elokuvansa esitykseen marraskuussa 2004. 06/05 esitettiin vuonna 2005 Rotterdamin kansainvälisillä elokuvajuhlilla, joiden mukaan elokuvan viesti on se, että Fortuynin murha johtui todellisuudessa hänen poliitikkokollegoidensa provosoinnista. Elokuvassa esitellään yksittäinen journalisti, joka haluaa paljastaa salajuonen ja asettuu näin poliittista koneistoa sekä salaista palvelua vastaan. Elokuva on hollanninkielinen. Sen käsikirjoitti Theo van Gogh, kuvasi Thomas Kist ja tuotti Gijs van de Westelaken. Rooleissa esiintyivät Tara Elders, Marcel Hensema, Jack Wouterse ja Thijs Römer. == Lähteet == == Aiheesta muualla == * Luokka:Alankomaalaiset elokuvat Luokka:Vuoden 2004 elokuvat
Karl Aben

Karl Aben (23. syyskuuta 1896 - 22. lokakuuta 1976) oli virolainen kielenkääntäjä, kielentutkija ja kirjailija. Hän syntyi Pohjois-Latviassa (silloin Liivinmaan kuvernementti), Vecputrenen kylässa virolaisperheessä. Opiskeli Alūksen kirkkokoulussa ja sen jälkeen Valmierassa opettajien seminaarissa. 1930-luvulla opiskeli Tarton Yliopistossa filosofiaa, pedagogiikkaa ja 1940 valmistui viron kielen ja kirjallisuuden tutkimusalalta. Kesällä 1939 kävi suomen kielen kurssilla Jyväskylässä. Hän työskenteli Virossa opettajana sekä 1940-1941 Riiassa viron ja suomen kielen lehtorina. Sen jälkeen hän työskenteli Tarton Yilopiston venäjän kielen laitoksessa venäjän kielen ja latvijan kielen opettajana. Hän on kääntänyt latvian kielestä viroksi paljon kaunokirjallisuutta. Hän on myös "Latvia-viro sanakirjan" (1959; jälkipainos 1965) sekä "Viro-latvian sanakirjan" (1976) autor. ==Lähteet== *Eesti kirjanike leksikon / koostanud Oskar Kruus ja Heino Puhvel ; toimetanud Heino Puhvel; Tallinn : Eesti Raamat, 2000. Lk. 17 Luokka:Virolaiset kirjailijat Luokka:Virolaiset kielenkääntäjät
Otto Ruoppi

Otto Ruoppi (s. 31. tammikuuta 2006 Kuopio) on suomalainen jalkapalloilija. Pelipaikaltaan hän on keskikenttäpelaaja. Ruoppi edustaa Veikkausliigassa pelaavaa kasvattajaseuraansa Kuopion Palloseuraa. Otto Ruoppi on kuopiolaisseuran oma kasvatti. Hän on pelannut seuran D-, C- ja B-juniorijoukkueissa. Hän pelasi kaudella 2021 lisäksi noin kymmenen sarjaottelua yhteistyöseura KuFu:n riveissä Kakkosessa ja pelasi sarjakaudella 2023 Mikkelin Palloilijoiden riveissä ykkösessä hankkien arvokasta pelikokemusta aikuisten kovista sarjoista. Ruoppi debytoi Veikkausliigassa KuPS:n Veikkausliigajoukkueessa 6. huhtikuuta 2024 kauden 2024 avausottelussa HJK:ta vastaan. Hän teki KuPS:n kanssa keväällä 2024 kauden 2026 loppuun kestävän sopimuksen. Hän nousi myös kaudella 2024 KuPS:n Veikkausliigajoukkueen pelaavaan kokoonpanoon. Otto Ruoppi on ollut mukana U16-. U17-, U18- ja U19-vuotiaiden maajoukkueissa kaikkiaan 33 ottelussa. == Saavutukset == * Suomen mestaruus kaudella 2024 * Suomen cup-mestaruus (2024) == Lähteet == Luokka:Suomalaiset jalkapalloilijat Luokka:Jalkapallon Suomen mestarit Luokka:Jalkapallon Suomen Cupin mestarit Luokka:Vuonna 2006 syntyneet Luokka:Elävät henkilöt
Misamo

MiSaMo on eteläkorealaisen Twice-yhtyeen jäsenien muodostama ryhmä, johon kuuluvat Twicen jäsenet Mina Myoi, Sana Minatozaki ja Momo Hirai. Ryhmä julkaisi singlen "Bouquet" tammikuussa 2023, musiikkivideon "Marshmallow" kesäkuussa ja julkaisi EP-levyn Masterpiece saman vuoden heinäkuussa. Yhtyeen toinen minialbumi Haute Couture julkaistiin marraskuussa 2024. Albumi sisältää muun moassa singlet New Look ja Identity, sekä yhden soolokappaleen jokaiselta jäseneltä. == Diskografia == * * == Lähteet == == Aiheesta muualla == * Luokka:Twice Luokka:Japanilaiset tyttöbändit
Bosse Hellsten

Bosse Hellsten (s. 1978 Kokkolassa) on suomenruotsalainen runoilija, kirjailija, toimittaja ja kääntäjä, joka on muokannut myös useita kirjoja selkokielelle. Hän voitti vuonna 2005 esikoisrunokokoelmallaan Tango för babianer Arvid Mörne -kilpailun. == Teokset == * Jökel (Schilds & Söderströms, 2017) ISBN 951-50-1539-1 * Orgelbyggaren (Lärum, 2014) ISBN 978-951-52-3216-8 * Eldorado (Schildts & Söderströms, 2013) ISBN 978-951-52-3216-8 * Solen dånar på (Schildts, 2011) ISBN 978-951-50-2143-4 * Tango för babianer (Schildts, 2005) ISBN 951-50-1539-1 == Lähteet == == Aiheesta muualla == Från gravgården till Walden och Kvarnåsens topp - på påskvandring med författaren Bosse Hellsten i Lovisa Ylen artikkeli vuodelta 2020 Luokka:Suomenruotsalaiset kirjailijat Luokka:Vuonna 1978 syntyneet
Jakob Streitle

Jakob Streitle (11. joulukuuta 1916 Ulm, Baden-Württemberg, Saksa – 24. kesäkuuta 1982) oli saksalainen jalkapalloilija, pelipaikaltaan keskuspuolustaja. Hän toimi myös valmentajana. Streitle edusti koko 20-vuotisen pelaajauransa Bayern Müncheniä ja pelasi yhteensä 198 liigaottelua. Hän liittyi Saksan A-maajoukkueeseen kesäkuussa 1938 ja pelasi joukkueessa 15 ottelua. Hän kuului joukkueen kokoonpanoon vuoden 1938 maailmanmestaruuskilpailuissa ja pelasi yhden täysipituisen ottelun. Valmentajana Streitle edusti merkittävimpänä niin ikään Bayern Müncheniä. == Lähteet == Luokka:Saksalaiset jalkapalloilijat Luokka:Saksalaiset jalkapallovalmentajat Luokka:Vuonna 1916 syntyneet Luokka:Vuonna 1982 kuolleet
People’s Champion

People’s Champion on suomalaisen rap-artisti Käärijän toinen studioalbumi, joka julkaistiin 1. marraskuuta 2024 Warner Music -levy-yhtiön kautta. Albumi striimasi jo ennakkoon triplaplatinaa. == Kappaleet == == Arvostelut == * Helsingin Sanomat: == Lähteet == Luokka:Vuoden 2024 albumit Luokka:Suomalaiset hip hop -albumit Luokka:Käärijä